ДЕДА МРАЗ У ШУМИ ЧУДА

Мс Јелена Стошић

Улоге:

Деда Мраз- \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Бака Мраз- \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Добра вила- \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Свитац- \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Мрав- \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Цврчак- \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Снежана- \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ловац- \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Зли вилењак- \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Вилењаци- \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

( На сцени стоји шешир и неколико вилењака)...

Вилењаци певају: Падају, падају с неба беле звезде.

Преко брда преко брега

и дебелог снега

јуре неке цудне санке

сребрне и танке,

Деда Мразе, Деда Мразе

не скрећи са стазе

не оклевај не дремај

већ поклоне спремај.

Падају, падају с неба беле звезде

санке Деда Мраза преко брда језде

падајте, падајте снезније и беље

Деда Мраз нам стизе на весеље.

(Деда Мраз излази из шешира):

Деда Мраз: Хо-хо-хо Срећна Нова година.

Вилењаци: Хвала, срећна Нова година и теби Деда Мразе... ( пакују поклоне)

Свитац: Ево и мене, ја сам Свитац и тражим пријатље... Хоћеш ли ти да ми будеш пријатељ? (пита Деда Мраза)

Деда Мраз: Хоћу, ако ми ти помогнеш да ставим све поклоне у моје санке.

Свитац: Не могу сада, имам много других обавеза... Журим. Тражим пријатеље. (одлази)

Добра вила: Деда Мразе, кад смо код поклона, још мало је времена до Нове године, јеси упаковао све?

Деда Мраз: То раде моји драги вилењаци, а ја сам дошао из других разлога.

Добра вила: Којих разлога?

Деда Мраз: Чуо сам за једног цврчка и мрава у овој Земљи чуда, па сам хтео да проверим шта се дешава... ( Меша по шеширу, и тада излазе цврчак и мрав):

Мрав: У зимско су доба кад смо, ми мрави, сушили жито које нам се било навлажило дошао је гладан цврчак и затражио од нас хране.

Цврчак: Али нису хтели да ми дају ни мрвицу хране...

Мрав: Зашто лети ниси скупљао храну, него си ленчарио, а од нас тражиш храну?

Цврчак: Нисам ленчарио, већ сам уз музику певао.

Мрав: ( Смеје се) Ако си лети свирао, а ти зими плеши.

Свитац: (улази) хоћете ли ви да ми будете пријатељи?

Цврчак: Ако ме научиш како да будем вредан као мрав...

Свитац: Не могу сада. Журим. Тражим пријатеље. (одлази)

Деда Мраз: Хо-Хо-Хо... То ти је лекција за следећи пут. Видиш да неке ствари мораш сам да урадиш. У праву је мрав. Човек ни у чему не сме бити немаран да му то не донесе јад и невољу.

Добра вила: ( Замахне штапићем) Сада идите...

Мрав: Пре него што пођемо можемо ли да вам испричамо једну песму?

Деда Мраз: Наравно да можете.

Цврчак:

Када сам почео да радим,

један мали зид да градим,

мислио сам нећу моћи

завршити зид до ноћи.

Мрав:

У почетку тешко беше,

почеше људи да ме теше:

Није то ништа, ово знај:

Биће лепо када видиш крај!

И радио сам, радио,

док зид нисам саградио.

Цврчак и мрав ( заједно)

Зид је готов и сада се дивим,

ал још једну ствар ја видим:

Да увек када нешто радим,

ја у себи куле градим!

Деда Мраз: Идем ја да видим да ли су ирваси спремни за полетање, а вас двојица пођите да ми помогнете. ( Одлазе Деда Мраз, мрав и цврчак)

Добра вила: Сигурна сам да сте до сада чули много прича о Деда Мразу и његовој чувеној радионици играчака на Северном Полу. Шушка се да се Деда Мраз

преселио у Лапонију, али та вест је непроверена.

(Улази Бака Мраз)

Бака Мраз: Главно је да поклони увек стижу на време. Вероватно знате да Деда Мраз има девет ирваса чији је предводник Рудолф црвеног носа.

Добра вила: Ирваси вуку летеће санке које лете брзином светлости.

Желим да заједнички испричамо причу о Деда Мразу коју мало ко зна.

Бака Мраз: Ово је прича која нам открива дуго чувану тајну: када и зашто је Деда Мраз одлучио да

пусти браду.

Добра вила: Време на Северном Полу, где Деда Мраз живи и где предано ради у својој

радионици играчака је веома, веома хладно. Северни Пол је место где се снег никада не топи.

Бака Мраз: Деда Мраз има помоћнике: патуљке и вилењаке. Они су веома вредни као што видите. Понекад се Деда Мраз умори. Пуно је то посла, а он више није младић.

Добра вила: Омиљена забава Деда Мраза је вожња санкама.

Вилењаци певају:

Долове и брег

забелио је снег

са саона кроз ноћ

наш се чује смех

окићен и плах

наш вранац јури свуд

а звона далек звук

показује нам пут

Еј, звончићи, звончићи

звоне целу ноћ

и остају у сећању

што никад неће проћ'

Звончићи, звончићи

звоне на сав глас

кроз тиху ноћ и читав крај

звоне за све нас

Поноћ већ је ту

за сатом иде сат

и јури вранац наш

и никад неће стат

тихо пада снег

ко перје мек и лак

пријатељ је драг

весели му се свак

Еј, звончићи, звончићи

звоне целу ноћ

и остају у сећању

што никад неће проћ'

Звончићи, звончићи

звоне на сав глас

кроз тиху ноћ и читав крај

звоне за све нас.

Бака Мраз: Већ смо рекли да је време на Северном Полу где Деда Мраз живи и где има радионицу играчака веома, веома хладно. Зато Деда Мраз мора да обуче топлу бунду, да се огрне вуненим шалом, да стави крзнену капу пре него што седне у своје летеће санке.

Добра вила: Једном се догодило да је Деда Мраз заборавио да обмота шал око лица. Када се вратио у радионицу где су његова жена госпођа Мраз, патуљци и вилењаци вредно радили, са

лица су му висиле предивне, светлуцаве леденице. Баш попут дуге, беле браде.

Госпођа Мраз је одушевљено рекла:

Бака Мраз: Деда Мразе баш ти лепо стоје леденице. Подмлађују те. Патуљци и вилењаци су исто мислили. Чак су и санке исто мислиле, мада нису ништа рекле.

Добра вила: Када је Деда Мраз видео колико се његова ледена, бела брада допада госпођи Мраз и његовим вредним помоћницима који су по читав дан радили у радионици играчака на

Северном Полу одлучио је да пусти праву браду. Одређени догађаји су се десили као последица одлуке о пуштању браде.

Бака Мраз: Прво, Деда Мраз је био толико шармантан и леп са дугом белом брадом да сам му

сваки пут када би ушао у радионицу на Северном Полу упутила осмех. Ово би натерало Деда Мраза да поцрвени. То је разлог зашто су образи Деда Мраза увек румени.Добра вила: Друго, од када Деда Мраз има браду и бркове нема потребе да ставља шал око лица

када иде да се провоза санкама на Северном Полу јер га густа, бела брада и бркови штите од хладноће.Бака Мраз: Ето, открили смо тајну о бради Деда Мраза који живи на Северном Полу где има

радионицу играчака за децу.

Вилењаци, Бака Мраз, Добра вила певају заједно:

Пахуљице падајте меке и густе на широке цестице стазице пусте

јер већ се ближи онај час кад нама дотће Деда Мраз

Осветлите звездице путеве друме осветлита кућице поља и шуме

јер већ се ближи онај час кад нама дотће деда мраз

Ви дечице певајте веселу песму а свеће на бору нек радосно бљесну

Јер већ се ближи онај час кад нама дотће Деда Мраз.

Вилењаци: Хоће ли Деда Мраз стићи да за једну ноћ подели све поклоне?

Бака Мраз: То је тајна.

Вилењаци: Хајде да отпевамо нашу песму о поклонима:

Трепти звезда плавим оком

на небу високом,

пршти, пршти бела стаза,

ево Деда Мраза

На шубари му снег,

а иње у коси,

отвор'те му широм врата,

поклоне вам носи.

Вилењак 1: Мени лутку белу што уме да спава

Вилењак 2: мени пушку праву да убијем лава.

Вилењак 3: Мени лопту гумену.

Вилењак 4: Мени лук и стрелу.

Мени пушку.

Мени лопту.

Мени лутку белу

Свима много радости,

игре и песама.

Срећна Нова година

и нама и вама.

( Улази Деда Мраз и вади поклоне из шешира док иде песма, улази и Снежана).

Снежана: Поново сам се изгубила у овој шуми чуда. Не могу да нађем мојих седам патуљака. Да ли ви можете да ми помогнете да их нађем?

Добра вила: Наравно да можемо, али одакле ти овде?

Снежана: Зла маћеха је наредила ловцу да ме убије и донесе јој моје срце, али добри ловац није то урадио. (улази ловац)

Ловац: Наравно да нисам. Ко би могао тако нешто да уради некоме ко је леп, великодушан, и добар као ти.

Снежана: Само моја зла маћеха која је хтела да буде најлепша у краљевству.

Добра вила: Шта и тебе доводи овде?

Ловац: Долазим из једне лепе бајке у којој сам помогао Црвенкапи да спасе своју баку.

Снежана: И мени сте спасили живот такође.

Свитац: Да ли би неко хтео да буде мој пријатељ?

Снежана: Свако дете пријатеља има,

 воли га и поштује пред свима.

 Пријатељ и зато служи

 да ти сву своју љубав пружи.

 најбоље са тобом му је,

 зато што тада забава не престаје.

 Са пријатељем можеш све,

 јер ваше другарство ту царује.

 И сада знају сви,

 да пријатељ увек помоћи ће ти.

(песмицу можете заменити литерарним стваралаштвом ученика)

Свитац: Али ја желим некоме да пружим сву своју љубав, само сада тражим пријатеља. (одлази).

Деда Мраз: Пошто сте сви ви били добри ове године Деда има за вас једно питање: Да ли волите зиму?

Вилењаци,Снежана, Ловац, Добра вила, Бака Мраз: Даааааааааааааааааааааааа

Деда Мраз: Да ли знате неку песму о зими?

(Сви заједно певају):

Хај напоље момак ко је,

тамо веје бели снег,

видиш онде навеј’о је

читав бедем, читав брег.

Зима, зима - е, па шта је,

ако ј' зима, није лав!

Зима, зима - па нека је,

не боји се ко је здрав!

А шта може зима мени,

шта ми може, шта ми сме?

Нек ми носић поцрвени,

ето то је, то је све!

Зима, зима - е, па шта је,

ако ј' зима, није лав!

Зима, зима - па нека је,

не боји се ко је здрав!

Деда Мраз: Сада ништа не може да нам поквари ово наше располошење.

Зли вилењак: Јесте ли сигурни хахахаххахаха ? ( Прилази до шешира и покушава да га узме)

Добра вила: Ништа не може да наруши нашу Новогодишњу чаролију, па ни ти. Абракадабра ( покаже чаробним штапићем на Злог вилењака, и он нестане) Зато што...

Свитац: ...Коначно сам нашао пријатеље који ће бити увек уз мене и за њих ево једне лепе песме:

Сви срећно певају:

 Нема света ни планете,

где не може стићи дете,

јер све дечје стазе воде,

од игре до слободе.

Цвеће је украс баште,

лептир је укрса цвета,

а деца пуна маште,

деца су украс света.

Лепе песме, тихе тајне,

све љубави дечје сјајне,

нека плану, нек' се роде,

од игре до слободе.

Цвеће је украс баште,

лептир је украс цвета,

а деца пуна маште,

деца су украс света.

(КРАЈ)

Мс Јелена Стошић